প্রস্তাবিত তথ্যসুরক্ষা আইনে যে সমস্ত সংস্থা সংবেদনশীল ব্যক্তিগত তথ্য সংগ্রহ, ব্যবহার, বিশ্লেষণ বা শেয়ার করবে (তথ্যের জিম্মাদার, আইনের ভাষায় ডেটা ফিডুশিয়ারি) তাদের উপর কঠোর শর্ত আরোপ করার সুপারিশ আছে। এবং এই সমস্ত শর্তাবলী রাষ্ট্র,রাষ্ট্রায়ত্ত এবং বেসরকারি সংস্থা, সকলের ক্ষেত্রেই প্রযোজ্য হবে। যদিও রাষ্ট্র যেখানে তথ্যের জিম্মাদার, সেখানে শর্তাবলি অনেকটাইশিথিল করার প্রস্তাব। দ্বিতীয়ত, সকল তথ্যের জিম্মাদার শুধুমাত্র সে সমস্ত তথ্যই সংগ্রহ করতে পারবে, যা তার পরিষেবা প্রদানের জন্য প্রয়োজন। এখন অধিকাংশ কোম্পানি পরিষেবা গ্রহীতার কাছ থেকে নানা তথ্য সংগ্রহের চেষ্টা করে। প্রথমত, নিজস্ব ব্যবসায়িক স্বার্থে,দ্বিতীয়ত, তথ্য বিক্রির জন্য। কারণ, একবিংশ শতাব্দীতে ‘ডেটা ইজ নিউ অয়েল’।